ddrg/super_eurlex huggingface dataset:
KOMMISSIONENS BESLUTNING af 18. december 1998 om udsættelse af det i artikel 16, stk. 2, i Rådets direktiv 92/33/EØF omhandlede tidspunkt for så vidt angår indførsel fra tredjelande af plantemateriale og formeringsmateriale af grøntsagsplanter, bortset fra frø (meddelt under nummer K(1998) 4262) (1999/29/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/33/EØF af 28. april 1992 om afsætning af plantemateriale og formeringsmateriale af grøntsagsplanter, bortset fra frø (1), senest ændret ved Kommissionens beslutning 97/109/EF (2), særlig artikel 16, stk. 2, og

ud fra følgende betragtninger:

Ved beslutning 97/109/EF blev det i artikel 16, stk. 2, i nævnte direktiv omhandlede tidspunkt udsat til den 31. december 1998;

Kommissionen skal ifølge artikel 16, stk. 1, direktiv 92/33/EØF træffe afgørelse om, hvorvidt plantemateriale og formeringsmateriale af grøntsagsplanter, bortset fra frø, der er produceret i et tredjeland og frembyder de samme garantier med hensyn til leverandørens forpligtelser, identitet, karakteristika, plantesundhed, vækstmedium, emballering, inspektionsordning, mærkning og lukning, kan ligestilles med plantemateriale og formeringsmateriale af grøntsagsplanter, bortset fra frø, der er produceret i EU og opfylder kravene og betingelserne i nævnte direktiv;

der foreligger endnu ikke tilstrækkelige oplysninger om de gældende betingelser i tredjelande til, at EU for øjeblikket kan træffe afgørelse vedrørende noget tredjeland;

medlemsstaterne har hidtil importeret plantemateriale og formeringsmateriale og grøntsagsplanter, bortset fra frø, der er produceret i bestemte tredjelande; for ikke at ødelægge handelsmønstrene bør det fortsat være tilladt for medlemsstaterne ved import fra tredjelande af plantemateriale og formeringsmateriale af grøntsagsplanter, bortset fra frø, at anvende betingelser, der svarer til dem, der gælder for produktion og afsætning af EU-produkter, jf. artikel 16, stk. 2, i nævnte direktiv;

plantemateriale og formeringsmateriale af grøntsagsplanter, bortset fra frø, der importeres af en medlemsstat i henhold til en afgørelse, som den pågældende medlemsstat har truffet i henhold til artikel 16, stk. 2, første afsnit, i nævnte direktiv, må ikke være genstand for handelsrestriktioner i andre medlemsstater på de punkter, der er omhandlet i artikel 16, stk. 1, i nævnte direktiv;

det tidspunkt, der er fastsat i artikel 16, stk. 2, i nævnte direktiv, bør derfor udsættes yderligere;

de i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

Den dato, der er omhandlet i artikel 16, stk. 2, første afsnit, i direktiv 92/33/EØF, ændres til den 31. december 2001.

Artikel 2

Denne beslutning er rettet til medlemsstaterne.

Udfærdiget i Bruxelles, den 18. december 1998.

På Kommissionens vegne

Franz FISCHLER

Medlem af Kommissionen

(1) EFT L 157 af 10. 6. 1992, s. 10.

(2) EFT L 39 af 8. 2. 1997, s. 21.
KOMMISSIONENS BESLUTNING af 18. december 1998 om udsættelse af det i artikel 16, stk. 2, i Rådets direktiv 92/34/EØF omhandlede tidspunkt for så vidt angår indførsel fra tredjelande af frugtplanteformeringsmateriale og frugtplanter bestemt til frugtproduktion (meddelt under nummer K(1998) 4263) (1999/30/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/34/EØF af 28. april 1992 om afsætning af frugtplanteformeringsmateriale og frugtplanter bestemt til frugtproduktion (1), senest ændret ved Kommissionens beslutning 97/110/EF (2), særlig artikel 16, stk. 2, og

ud fra følgende betragtninger:

Ved beslutning 97/110/EF blev det i artikel 16, stk. 2, i nævnte direktiv omhandlede tidspunkt udsat til den 31. december 1998;

Kommissionen skal ifølge artikel 16, stk. 1, i direktiv 92/34/EØF træffe afgørelse om, hvorvidt frugtplanteformeringsmateriale og frugtplanter, der er produceret i et tredjeland og frembyder de samme garantier med hensyn til leverandørens forpligtelser, identitet, karakteristika, plantesundhed, vækstmedium, emballering, inspektionsordning, mærkning og lukning, kan ligestilles med frugtplanteformeringsmateriale og frugtplanter, der er produceret i EU og opfylder kravene og betingelserne i nævnte direktiv;

der foreligger endnu ikke tilstrækkelige oplysninger om de gældende betingelser i tredjelande til, at EU for øjeblikket kan træffe afgørelse vedrørende noget tredjeland;

medlemsstaterne har hidtil importeret frugtplanteformeringsmateriale og frugtplanter, der er produceret i bestemte tredjelande; for ikke at ødelægge handelsmønstrene bør det fortsat være tilladt for medlemsstaterne ved import fra tredjelande af frugtplanteformeringsmateriale og frugtplanter at anvende betingelser, der svarer til dem, der gælder for produktion og afsætning af EU-produkter, jf. artikel 16, stk. 2, i nævnte direktiv;

frugtplanteformeringsmateriale og frugtplanter, der importeres af en medlemsstat i henhold til en afgørelse som den pågældende medlemsstat har truffet i henhold til artikel 16, stk. 2, første afsnit, i nævnte direktiv, må ikke være genstand for handelsrestriktioner i andre medlemsstater på de punkter, der er omhandlet i artikel 16, stk. 1, i nævnte direktiv;

det tidspunkt, der er fastsat i artikel 16, stk. 2, i nævnte direktiv, bør derfor udsættes yderligere;

de i denne beslutning fastsatte foranstaltninger er i overensstemmelse med udtalelse fra Det Stående Udvalg for Formeringsmateriale og Planter af Frugtslægter og -arter -

VEDTAGET FØLGENDE BESLUTNING:

Artikel 1

Den dato, der er omhandlet i artikel 16, stk. 2, første afsnit, i direktiv 92/34/EØF, ændres til den 31. december 2001.

Artikel 2

Denne beslutning er rettet til medlemsstaterne.

Udfærdiget i Bruxelles, den 18. december 1998.

På Kommissionens vegne

Franz FISCHLER

Medlem af Kommissionen

(1) EFT L 157 af 10. 6. 1992, s. 10.

(2) EFT L 39 af 8. 2. 1997, s. 22.
KOMMISSIONENS BESLUTNING af 21. december 1998 om ophævelse af beslutning 96/276/EF om visse beskyttelsesforanstaltninger over for toskallede bløddyr fra Tunesien (meddelt under nummer K(1998) 4340) (EØS-relevant tekst) (1999/40/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved direktiv 96/43/EF (2), særlig artikel 19, og

ud fra følgende betragtninger:

Efter at der var fundet diarréfremkaldende skaldyrsgift i toskallede bløddyr importeret til EF fra Tunesien, vedtog Kommissionen beslutning 96/276/EF (3), om visse beskyttelsesforanstaltninger over for toskallede bløddyr fra Tunesien;

et hold eksperter fra Kommissionen besøgte Tunesien for at vurdere de beskyttelsesforanstaltninger, som de tunesiske myndigheder havde indført;

de tunesiske myndigheders beskyttelsesforanstaltninger og sundhedsgarantier er tilstrækkelige til, at importen af toskallede bløddyr fra Tunesien kan genoptages;

Kommissionens beslutning 98/569/EF (4) fastsætter særlige betingelser for import af levende toskallede bløddyr, pighuder, sækdyr og havsnegle med oprindelse i Tunesien;

beslutning 96/276/EF bør derfor ophæves;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Beslutning 96/276/EF ophæves.

Artikel 2

Medlemsstaterne ændrer de foranstaltninger, de anvender ved import, så de bliver i overensstemmelse med denne beslutning. De underretter Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 21. december 1998.

På Kommissionens vegne

Franz FISCHLER

Medlem af Kommissionen

(1) EFT L 373 af 31. 12. 1990, s. 1.

(2) EFT L 162 af 1. 7. 1996, s. 1.

(3) EFT L 103 af 26. 4. 1996, s. 56.

(4) EFT L 277 af 14. 10. 1998, s. 31.
RÅDETS AFGØRELSE af 3. december 1998 om udvidelse af definitionen af forbrydelsen menneskehandel i bilaget til Europol-konventionen (1999/C 26/05)

RÅDET FOR DEN EUROPÆISKE UNION HAR -

under henvisning til artikel 43, stk. 3, i konventionen, udarbejdet på grundlag af artikel K.3 i traktaten om Den Europæiske Union, om oprettelse af en europæisk politienhed (Europol-konventionen) (1),

under henvisning til den enighed, der den 4. december 1997 er opnået i Rådet om at udvide definitionen af forbrydelsen menneskehandel i det bilag, der er omhandlet i Europol-konventionens artikel 2, og

efter behandling af sagen i Europols Styrelsesråd -

TRUFFET FØLGENDE AFGØRELSE:

Artikel 1

Definitionen af forbrydelsen menneskehandel i bilaget til Europol-konventionen udvides og affattes som følger:

»- ved »menneskehandel« forstås det forhold, at et menneske underkastes en anden persons faktiske og ulovlige magt ved hjælp af vold eller trusler eller ved misbrug af et autoritetsforhold med henblik på bl.a. at udnytte andre til prostitution, at udnytte mindreårige og anvende seksuel vold over for dem eller at opnå økonomisk vinding ved andres afståelse af børn. Disse former for udnyttelse omfatter fremstilling, salg eller distribution af børnepornografisk materiale«.

Artikel 2

Denne afgørelse træder i kraft den 1. januar 1999.

Udfærdiget i Bruxelles, den 3. december 1998.

På Rådets vegne

K. SCHLÖGL

Formand

(1) EFT C 316 af 27.11.1995, s. 1.
KOMMISSIONENS BESLUTNING af 19. januar 1999 om ændring af beslutning 95/232/EF om gennemførelse af et tidsbegrænset forsøg i henhold til Rådets direktiv 69/208/EØF for at fastsætte de betingelser, som frø af hybrider og af sammensatte sorter af raps og rybs skal opfylde (meddelt under nummer K(1999) 74) (1999/84/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 69/208/EØF af 30. juni 1969 om handel med frø af olie- og spindplanter (1), senest ændret ved direktiv 96/72/EF (2), særlig artikel 12a, og

ud fra følgende betragtninger:

Ved Kommissionens beslutning 95/232/EF (3), senest ændret ved beslutning 98/173/EF (4), blev der indført et tidsbegrænset forsøg på nærmere fastsatte betingelser for at fastsætte de betingelser, som frø af hybrider og af sammensatte sorter af raps og rybs skal opfylde;

i lyset af de erfaringer, der er gjort under forsøget, som løb indtil den 31. december 1998, må der indsamles yderligere oplysninger på EF-niveau med henblik på at drage passende konklusioner vedrørende eventuelle fremtidige tilpasninger af EF-bestemmelserne;

det er derfor ønskeligt at forlænge forsøgsperioden på samme betingelser med det formål at tage stilling til, om der bør foretages ændringer af EF-bestemmelserne i fremtiden;

det er nødvendigt ikke at bryde kontinuiteten i forsøget;

de i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

I artikel 5, stk. 3 og 5, i beslutning 95/232/EF ændres datoen »den 31. december 1998« til »den 31. december 2000«.

Artikel 2

Denne beslutning træder i kraft den 31. december 1998.

Artikel 3

Denne beslutning er rettet til medlemsstaterne.

Udfærdiget i Bruxelles, den 19. januar 1999.

På Kommissionens vegne

Franz FISCHLER

Medlem af Kommissionen

(1) EFT L 169 af 10. 7. 1969, s. 3.

(2) EFT L 304 af 27. 11. 1996, s. 10.

(3) EFT L 154 af 5. 7. 1995, s. 22.

(4) EFT L 63 af 4. 3. 1998, s. 30.
KOMMISSIONENS BESLUTNING af 1. februar 1999 om ændring af beslutning 87/257/EØF om listen over virksomheder i Amerikas Forenede Stater, der er godkendt til indførsel af fersk kød til Fællesskabet (meddelt under nummer K(1999) 233) (EØS-relevant tekst) (1999/85/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande (1), senest ændret ved direktiv 97/79/EF (2), særlig artikel 4, stk. 1, og artikel 18, stk. 1, og

ud fra følgende betragtninger:

Listen over virksomheder i USA, der er godkendt til indførsel af fersk kød til EF, blev oprindeligt opstillet ved Kommissionens beslutning 87/257/EØF (3), senest ændret ved beslutning 98/473/EF (4); listen kan til enhver tid ændres på baggrund af resultaterne af EF's inspektioner i USA;

der føres forhandlinger med henblik på indgåelse af en aftale med USA om foranstaltninger til beskyttelse af folkesundheden og dyresundheden i forbindelse med handelen med husdyr og produkter af animalsk oprindelse;

denne situation, de allerede opnåede resultater og nødvendigheden af at undgå handelsfordrejninger gør det berettiget at udsætte den fastsatte frist for losning af visse former for fersk kød fra den 31. januar til den 30. april 1999; fastsættelsen af denne dato foregriber hverken datoen for indgåelse af ovennævnte aftale eller aftalens indhold;

listen over virksomheder bør ændres i overensstemmelse hermed;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 87/257/EØF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 1. februar 1999.

På Kommissionens vegne

Franz FISCHLER

Medlem af Kommissionen

(1) EFT L 302 af 31. 12. 1972, s. 28.

(2) EFT L 24 af 30. 1. 1998, s. 31.

(3) EFT L 121 af 9. 5. 1987, s. 46.

(4) EFT L 209 af 25. 7. 1998, s. 54.

BILAG

>TABELPOSITION>
RÅDETS AFGØRELSE af 25. januar 1999 om forlængelse af gyldighedsperioden for fælles aktion 98/375/FUSP vedrørende udnævnelse af Den Europæiske Unions særlige repræsentant i Forbundsrepublikken Jugoslavien (1999/75/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.3, og

ud fra følgende betragtninger:

Rådet vedtog den 8. juni 1998 fælles aktion 98/375/FUSP (1), hvis gyldighed blev forlænget ved afgørelse 98/741/FUSP (2);

gyldighedsperioden for nævnte fælles aktion, der udløber den 31. december 1999, bør forlænges -

TRUFFET FØLGENDE AFGØRELSE:

Artikel 1

Gyldighedsperioden for fælles aktion 98/375/FUSP forlænges til den 31. januar 2000.

Artikel 2

Denne afgørelse træder i kraft på dagen for vedtagelsen.

Artikel 3

Denne afgørelse offentliggøres i EF-Tidende.

Udfærdiget i Bruxelles, den 25. januar 1999.

På Rådets vegne

J. FISCHER

Formand

(1) EFT L 165 af 10. 6. 1998, s. 2.

(2) EFT L 358 af 31. 12. 1998, s. 1.
RÅDETS AFGØRELSE af 25. januar 1999 til gennemførelse af fælles aktion 97/288/FUSP vedrørende finansiering af et kommunikationssystem til alle medlemmer af Gruppen af Leverandører af Nukleart Materiale, som ikke er medlemmer af Den Europæiske Union (1999/74/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.3 og J.11, og

ud fra følgende betragtninger:

Den 29. april 1997 vedtog Rådet fælles aktion 97/288/FUSP vedrørende Den Europæiske Unions bidrag til fremme af gennemsigtigheden i kontrollen med eksport af nukleart materiale (1);

formålet med fælles aktion 97/288/FUSP er at bidrage til at styrke det internationale system for ikke-spredning af kernevåben;

som del af yderligere foranstaltninger fra Den Europæiske Unions side, jf. artikel 3 i den fælles aktion, til støtte for de i artikel 1 omhandlede formål, vil oprettelse af et sikkert fax- og telefonsystem, som er fuldt ud kompatibelt med det system, der anvendes i Det Europæiske Fællesskab, fremme samarbejdet mellem medlemsstaterne i Den Europæiske Union og de øvrige medlemmer af Gruppen af Leverandører af Nukleart Materiale (NSG) og dermed styrke det internationale system for ikke-spredning af kernevåben -

TRUFFET FØLGENDE AFGØRELSE:

Artikel 1

1. Den Europæiske Union finansierer et sikkert fax- og telefonsystem til alle NSG-medlemmer, som ikke er medlemmer af Den Europæiske Union, og til NSG's kontaktpunkt; systemet skal være fuldt ud kompatibelt med det, der anvendes i Det Europæiske Fællesskab.

2. Et beløb på maksimalt 200 000 EUR opføres på De Europæiske Fællesskabers almindelige budget for 1999 til det i denne afgørelse omhandlede formål.

3. Det i stk. 2 fastsatte beløb skal i en treårig periode dække omkostningerne til indkøb, installering og vedligeholdelse af det i stk. 1 omhandlede system.

4. De udgifter, der finansieres over det i stk. 2 fastsatte beløb, forvaltes i overensstemmelse med Det Europæiske Fællesskabs fremgangsmåder og regler for De Europæiske Fællesskabers almindelige budget.

Artikel 2

Den Europæiske Unions tilbud om det i artikel 1 nævnte sikre fax- og telefonsystem iværksættes under behørigt hensyn til NSG's retningslinjer for anvendelse af et sådant system samt bilaget hertil.

Artikel 3

Denne afgørelse revideres, såfremt nye medlemmer tiltræder NSG.

Artikel 4

Denne afgørelse træder i kraft på dagen for vedtagelsen.

Artikel 5

Denne afgørelse offentliggøres i EF-Tidende.

Udfærdiget i Bruxelles, den 25. januar 1999.

På Rådets vegne

J. FISCHER

Formand

(1) EFT L 120 af 12. 5. 1997, s. 1.
STYRELSESRÅDETS BESLUTNING af 5. juni 1998 om forhøjelse af Bankens kapital og ændring af definitionen af regningsenheden

Ifølge styrelsesrådet for Den Europæiske Investeringsbanks enstemmige beslutning af 5. juni 1998 (1), truffet med hjemmel i vedtægternes artikel 4, stk. 1, andet afsnit, artikel 4, stk. 3, og artikel 5, stk. 2, ændres Bankens vedtægter fra den 1. januar 1999.

1. Vedtægternes artikel 4, stk. 1, første afsnit, affattes således:

»1. Banken tildeles en kapital på et hundrede milliarder (100 000 000 000) EUR, tegnet af medlemsstaterne med følgende beløb:

>TABELPOSITION>

(2)2. Vedtægternes artikel 4, stk. 1, andet afsnit, affattes således:

»Bankens regningsenhed er den euro, der er vedtaget som den fælles valuta for de medlemsstater, der deltager i tredje fase af Den Økonomiske og Monetære Union. Styrelsesrådet kan på forslag fra bestyrelsen med enstemmighed træffe beslutning om ændring af definitionen af regningsenheden.«

3. Vedtægternes artikel 5, stk. 1, affattes således:

»1. Medlemsstaterne indbetaler den tegnede kapital med 6 % i gennemsnit af de i artikel 4, stk. 1, anførte beløb.«

For Styrelsesrådet

Jouko SKINNARI

Formand

F.A.W. CARPENTER

Sekretær

(1) EFT C 269 af 28. 8. 1998, s. 9.

(2) Af de 100 mia. EUR får 95 549 597 250 EUR virkning fra den 1. januar 1999, idet Tysklands bidrag til den tegnede kapital på denne dato bliver 13 315 952 250 EUR. Den resterende del af Tysklands bidrag får virkning med tilbagevirkende kraft fra den 1. januar 1999, når de nationale parlamentariske procedurer er formelt afsluttet. Datoen vil derfor blive meddelt senere. Medens den tegnede kapital udgør 95 549 597 250 EUR, er den i vedtægternes artikel 5, stk. 1, nævnte indbetalte del 6,27946132 % deraf.
DA De Europæiske Fællesskabers Tidende 29. 1. 1999 L 22/74
KOMMISSIONENS BESLUTNING
af 22. januar 1999
om suspension af opkøb af smør i visse medlemsstater
(meddelt under nummer K(1999) 162)
(1999/72/EF)
KOMMISSIONEN FOR DE EUROPÆISKE
FÆLLESSKABER HAR ¾
under henvisning til traktaten om oprettelse af Det
Europæiske Fællesskab,
under henvisning til Rdets forordning (EØF) nr. 804/68
af 27. juni 1968 om den fælles markedsordning for mælkog mejeriprodukter (
1), senest ændret ved forordning (EF)
nr. 1587/96 (2), særlig artikel 7a, stk. 1, første afsnit, og stk.
3, og
ud fra følgende betragtninger:I Rdets forordning (EØF) nr. 777/87 (
3), senest ændret
ved akten vedrørende Østrigs, Finlands og Sveriges tiltræ-delse, er det fastlagt, under hvilke omstændigheder opkøbaf smør og skummetmælkspulver kan suspenderes ogsiden genindføres, og hvilke alternative foranstaltningerder kan træffes i tilfælde af suspension;
ved Kommissionens forordning (EØF) nr. 1547/87 (
4),
senest ændret ved forordning (EF) nr. 1802/95 (5), er der
fastsat kriterier for opkøb af smør ved licitation ogsuspension af opkøb i en medlemsstat eller, for s vidtangr Det Forenede Kongerige og ForbundsrepublikkenTyskland, i et omrde;
Kommissionens beslutning 97/785/EF (
6) foreskriver
suspension af de nævnte opkøb i visse medlemsstater;ifølge oplysningerne om markedspriserne er den betin-gelse, der er fastsat i artikel 1, stk. 3, i forordning (EØF)nr. 1547/87, ikke mere opfyldt i Irland; bestemmelserneom, i hvilke medlemsstater nævnte suspension gælder,
bør derfor ændres;
de i denne beslutning fastsatte foranstaltninger er i over-
ensstemmelse med udtalelse fra Forvaltningskomiten forMælk og Mejeriprodukter —
VEDTAGET FØLGENDE BESLUTNING:
Artikel 1
De opkøb af smør ved licitation, der er fastsat i artikel 1,
stk. 3, i forordning (EØF) nr. 777/87, suspenderes iBelgien, Danmark, Tyskland, Grækenland, Spanien, Fran-krig, Italien, Luxembourg, Nederlandene, Østrig, Portugal,Finland, Sverige, Nordirland og Storbritannien.
Artikel 2
Beslutning 97/785/EF ophæves.
Artikel 3
Denne beslutning er rettet til medlemsstaterne.
Udfærdiget i Bruxelles, den 22. januar 1999.
P Kommissionens vegne
Hans VAN DEN BROEK
Medlem af Kommissionen
(1) EFT L 148 af 28. 6. 1968, s. 13.
(2) EFT L 206 af 16. 8. 1996, s. 21.
(3) EFT L 78 af 20. 3. 1987, s. 10.
(4) EFT L 144 af 4. 6. 1987, s. 12.
(5) EFT L 174 af 26. 7. 1995, s. 27.
(6) EFT L 321 af 22. 11. 1997, s. 43.